als_Latn dik_Latn sag_Latn
“Nëse ngrihet aktakuza këta janë të detyruar të japin dorëheqje, nëse nuk japin ekzistojnë mekanizma ndërkombëtar që i detyrojnë të japin dorëheqje dhe i marrin pa dhënë dorëheqje, pra kemi rastin e Haradinaj që ndërkombëtarët e kanë detyruar” theksoi Kelmendi.
Është ndarë buxheti prej 1 milion e 500 mijë euro për të akuzuarit potencialë të Gjykatës Speciale e cila ishte votuar në vitin e kaluar, mirëpo ende nuk ka datë se kur do të fillojë me të akuzuarit.
Formimi i kësaj gjykate është bërë pas raportit të Dick Martty, i cili kishte thënë se gjatë luftës në Kosovë, krerët e lartë të ish-UÇK-së të cilët tash udhëheqin politikën e Kosovës, janë marrë me trafikim të armëve dhe të organeve njerëzore.
Bazuar në këtë raport, dhe raportimet mediale ka mundësi që edhe presidenti i Kosovës, Hashim Thaçi, krye parlamentari, Kadri Veseli, si dhe krerët e tjerë të rëndësishëm të jenë cak i Gjykatës Speciale.
Sipas njohësve të politikës dhe njohësit të kushtetutës, aktakuza ndaj krerëve të rëndësishëm që udhëheqin vendin ,do të ndikonte negativisht në imazhin e Kosovës.
Njohësi i kushtetutës, Riza Smaka, thotë se natyrisht që ndikon negativisht Gjykata Speciale pasi që kemi institucione ligjore në Kosovë.
“Nuk mund të ndodh që të mos influencojë negativisht Gjykata Speciale në Kosovë me vetë faktin që ne kemi Gjykata të apelit, Gjykata supreme, Gjykata kushtetuese, kemi kushtetutë, kemi kod penal, kemi procedurë penale. Prandaj të formohet një Gjykatë Speciale për raste speciale në këto rrethana do të ndikonte negativisht” u shpreh Smaka.
Sipas tij, ngritja e aktakuzës ndaj secilit person në poste të larta nuk mund të jetë mirë për vendin.
“Ngritja e aktakuzës jo vetëm ndaj presidentit apo kryeparlamentarit, por ndaj kujt do qoftë funksionari publik nuk mund të jetë mirë për vendin tonë, do të ishte lajm sensacional” pohon Smaka.
Edhe sipas analistit politik, Jeton Kelmendi, formimi i kësaj Gjykate nuk është për të mirën e imazhit të vendit.
“Fillimisht duhet të pranohet se gjykata ndërkombëtare për krime apo gjykata speciale sigurisht nuk është për të mirën e vendit pasi që imazhi i Kosovës është përdhosur në atë moment kur është vendosur të themelohet gjykata speciale, kur është themeluar dhe natyrisht kjo po vazhdon” thotë Kelmendi.
Mirëpo sipas tij, formimi i kësaj Gjykate është si pasojë e dështimit të drejtësisë vendore e cila është e ndikuar nga politika.
“Kjo duhet analizuar pse ka ardhë deri kjo, pra si dështim i drejtësisë vendore, ku të mëdhenjt e politikës, komandatët Thaçi Veseli dhe poshtë kishin shkelur me krahë e këmbë drejtësinë vendore në Kosovë dhe madje për fat te keq kishin shkelur edhe institucionet e drejtësisë, pra të administratave ndërkombëtare nga UNMIK-u EULEX-i etj, prandaj jemi në këtë fazë ku jemi” deklaroi Kelmendi.
Ai thotë se Gjykata Speciale duhet të zgjerohet dhe t’i arrestojë të gjithë njerëzit që kanë kryer krime. Sipas tij nuk dihet sa do të funksionojë t’i zbardh të gjitha rastet mirëpo një gjë është e sigurtë se ajo është duke i bërë me frikë liderët politik të dalë nga lufta, e sidomos deputetët milioner që janë përfshirë në korrupsion, krime ekonomike dhe krime tjera.
“Gjykata speciale bën punën më të mirë të mundshme sikur të zgjerohet dhe t’i arrestojë të gjithë keqbërësitë pavarësisht ngjyrave, paravërësisht gjuhës, kombit e fesë.. Të gjithë ata që kanë kryer krime do të duhej t’i arrestojë kjo Gjykatë, jo vetëm e një anshme, jo vetëm për krimet të bëra të supozuara nga UÇK-ja. Ajo duhet t’i zbardh krimet të bëra në luftë, pas luftës dhe krimet e të gjitha llojeve. Sa do të ndodh një gjë e tillë është herët të thuhet mirëpo ajo që është e sigurtë është që kjo gjykatë po ua dridhë këmbët liderëve politik të dalë nga lufta, sidomos atyre deputetëve milionerëve që ishin futur deri në fyt në korrupsion dhe krime ekonomike dhe krime të natyrave të tjera” shprehet Kelmendi.
Sipas Kelmendit, turpi më i madh dhe imazhi më i zi i Kosovës, është kur janë zgjedhur në poste njerëzit të cilët janë, e jo Gjykata Speciale.
“Mendohet se nuk do të mbetet aktakuza në mes Thaçit e Veselit, tash kjo është një lojë ping-pongu të cilët dëshirojnë t’ia hedhin njëri-tjetërit. Mendoj se turpi më i madh, imazhi më i madh i zi i Kosovës, është kur janë zgjedhë në poste, kur është zgjedhë njeriu i nëntokës Kadri Veseli si kryetempulli demokratik, kjo ka qenë kapitullimi më i madh tragjedia më e madhe që i ka ndodh politikës së Kosovës. Meritat më të madhe për këto i ka edhe Isa Mustafa. Imazhi i zi është mënyra se si është zgjedh Hashim Thaçi në postin e presidentit, prandaj arrestimi eventual i njërit apo dyve cilido më keq nuk mund t’ia hup Kosovës. Kosova e ka imazhin e zi, e ka imazhin e keq sa i përket të gjitha veprimeve në arenën ndërkombëtare, prandaj më keq nuk bëhet dot, vetëm se do të bëhet një çlirim nga ata njerëz muskuloz që e kanë kapur shtetin. Gjykata mund t’i çliroj vendorët kurse imazhi nuk mund të jetë më i zi” pohon Kelmendi.
Ai vazhdoi të thotë, se nëse ngrihet aktakuza ndaj Hashim Thaçit dhe Kadri Veselit atëherë ata janë të detyruar të japin dorëheqje dhe nëse ata nuk japin të tjerët do t’i detyrojnë të japin dorëheqje.
“Nëse ngrihet aktakuza këta janë të detyruar të japin dorëheqje, nëse nuk japin ekzistojnë mekanizma ndërkombëtar që i detyrojnë të japin dorëheqje dhe i marrin pa dhënë dorëheqje, pra kemi rastin e Haradinaj që ndërkombëtarët e kanë detyruar” theksoi Kelmendi.
Kurse sipas politologut, Arsim Haziri, nësë ngrihen aktakuza ndaj krerëve institucional atëherë shihet një imazh i dhunshëm i Kosovës dhe që është krijuar politikisht ky vend, pra që nuk është ndërtuar mbi baza demokratike.
“Nëse Gjykata Speciale veç nëse ngrit aktakuza për funksionarë shtetërorë sipërfaqëson një imazh të dhunshëm dhe që politikisht është ndërtuar për qëllimet e tyre, dhe si e tillë nxjerrë diçka çka vazhdimisht është praktikuar, pra, nepotizmin dhe organizimin qeverisës mbi baza jo demokratike” u shpreh Haziri.
Haziri shton që nëse krerët institucional janë subjekt i Gjykatës Speciale dhe nuk japin dorëheqje atëherë publikisht dëshmohet se ata kanë ardhur në pushtet në mënyrë politike e jo në mënyrë demokratike.
“Nëse krerët institucional janë subjekt Gjykatës Speciale dhe nuk ofrojnë dorëheqje prej funksioneve të larta shtetërore atëherë publikisht dëshmohet se instalimi ì tyre ka qenë kryekëput politik dhe në asnjë mënyrë demokratike. Kjo dëshmon edhe nivelin e brendshëm ose synimin e e këtij binomi të dhunshëm politik,dhe në këtë frymë promovohet ideja e një shteti moszhvillimore dhe jo kredibil” deklaron Haziri për “Bota sot”.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn